CELEX: 32005R1655
Language: sl
Date: 2005-10-10
Title: Uredba Komisije (ES) št. 1655/2005 z dne 10. oktobra 2005 o uvrstitvi določenega blaga v kombinirano nomenklaturo

11.10.2005   
            
            
               SL
            
            
               Uradni list Evropske unije
            
            
               L 266/50
            
         
      UREDBA KOMISIJE (ES) št. 1655/2005
   z dne 10. oktobra 2005
   o uvrstitvi določenega blaga v kombinirano nomenklaturo
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter o skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrščanjem blaga, navedenega v prilogi k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali dodaja kombinirani nomenklaturi dodatne pododdelke in je določena s posebnimi določbami Skupnosti, z namenom uporabe tarifnih in drugih ukrepov v zvezi z blagovno menjavo.
            
         
               (3)
            
            
               V skladu z navedenimi splošnimi pravili je treba blago, opisano v stolpcu 1 preglednice iz priloge, uvrstiti pod oznako KN, navedeno v stolpcu 2, zaradi utemeljitev, navedenih v stolpcu 3.
            
         
               (4)
            
            
               Primerno je zagotoviti, da se po določbah iz člena 12(6) Uredbe Sveta (EGS) št. 2913/92 z dne 12. oktobra 1992 o Carinskem zakoniku Skupnosti (2), imetnik lahko za obdobje treh mesecev še naprej sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in ki niso v skladu z določbami te uredbe.
            
         
               (5)
            
            
               Ukrepi, predvideni v tej uredbi, so v skladu z mnenjem Odbora za carinski zakonik.
            
         SPREJELA NASLEDNJO UREDBO:
   Člen 1
   Blago, opisano v stolpcu 1 preglednice iz priloge, je uvrščeno v kombinirano nomenklaturo pod oznako KN iz stolpca 2 navedene preglednice.
   Člen 2
   Na podlagi člena 12(6) Uredbe (EGS) št. 2913/92 se je za obdobje treh mesecev mogoče še naprej sklicevati na zavezujoče tarifne informacije, ki jih izdajo carinski organi držav članic in ki niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 10. oktobra 2005
      
         
            Za Komisijo
         
         László KOVÁCS
         
         
            Član Komisije
         
      
   
   
      (1)  UL L 256, 7.9.1987, str. 1. Uredba, kakor je bila nazadnje spremenjena z Uredbo (ES) št. 493/2005 (UL L 82, 31.3.2005, str. 1).
   
      (2)  UL L 302, 19.10.1992, str. 1. Uredba, kakor je bila nazadnje spremenjena z Uredbo Evropskega parlamenta in Sveta (ES) št. 648/2005 (UL L 117, 4.5.2005, str. 13).
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Nesestavljen izdelek v obliki pomanjšanega rastlinjaka, tako imenovan „mini rastlinjak“, okvirnih dimenzij 50 cm (dolžina), 24 cm (širina) in 25 cm (višina).
                              Okvir je izdelan iz lesa, dno je v obliki kovinske rešetke, okenca pa so iz plastike.
                              Ko je sestavljen, se lahko zgornji del „mini rastlinjaka“ odpre.
                              (Glej fotografijo A) (1)
                              
                           
                        
               
                  4421 90 98
               
               
                  Uvrstitev opredeljujejo splošna pravila 1, 2(a), 3(b) in 6 za razlago kombinirane nomenklature in besedilo k oznaki KN 4421, 4421 90 in 4421 90 98.
                  Bistven značaj daje izdelku konstrukcijski element (lesen okvir).
                  Zaradi velikosti se izdelek ne more šteti k montažnim zgradbam pod tarifno številko 9406.
               
            
                  
                              2.
                           
                           
                              Kombinirani hladilnik-zamrzovalnik za gospodinjstva, prostornine 579 litrov, opremljen z dvojnimi posebnimi vrati.
                              Skupne mere so 180,8 cm (višina), 92,5 cm (širina) in 81,6 cm (globina). Teža je 112 kg.
                              Prostornina hladilnika je 368 litrov, prostornina zamrzovalnika pa 211 litrov.
                              Hladilnik ima police iz kaljenega stekla, dva predala za zelenjavo in takšna vrata, ki omogočajo spravilo steklenic itd.
                              Zamrzovalnik ima tri predale.
                           
                        
               
                  8418 10 91
               
               
                  Uvrstitev opredeljujeta splošni pravili 1 in 6 za razlago kombinirane nomenklature in besedilo k oznaki KN 8418, 8418 10 in 8418 10 91.
                  Tarifna podštevilka 8418 10 zajema vse gospodinjske in negospodinjske kombinirane hladilnike-zamrzovalnike, ki imajo ločena zunanja vrata.
               
            
                  
                              3.
                           
                           
                              Komplet, pripravljen za prodajo na drobno, obsega:
                              
                                          —
                                       
                                       
                                          televizijsko kamero v plastičnem ohišju v obliki kocke,
                                       
                                    
                                          —
                                       
                                       
                                          plastične kocke in montažne sestavne dele, ter
                                       
                                    
                                          —
                                       
                                       
                                          CD-ROM.
                                       
                                    Kamera ne more shraniti slik, temveč jih preko USB-kabla prenaša v stroj za avtomatsko obdelavo podatkov.
                              Komplet kock in montažnih sestavnih delov se uporablja za sestavo trinožnega stativa.
                              CD-ROM ima shranjene programe, podatkovne, video in zvočne datoteke.
                           
                        
               
                  8525 30 90
               
               
                  Uvrstitev opredeljujejo splošna pravila 1, 3(b) in 6 za razlago kombinirane nomenklature in besedilo k oznaki KN 8525, 8525 30 in 8525 30 90.
                  Bistven značaj daje izdelku kamera pod tarifno številko 8525, zato se garniture, ki je sicer namenjena otrokom, ne uvršča k igračam pod tarifno številko 9503.
               
            
                  
                              4.
                           
                           
                              Otroška knjiga iz kartona, ki obsega 16 strani, s sestavljenko.
                              Osem strani (leve strani) vsebuje kratko ilustrirano otroško zgodbo.
                              Na sedmih (desnih) straneh so sestavljenke iz 9 delčkov; vsaka posnema barvno ilustracijo pripadajoče strani.
                              Zadnja stran je opremljena samo z ilustracijo.
                           
                        
               
                  9503 60 90
               
               
                  Uvrstitev opredeljujejo s splošna pravila 1, 3(b) in 6 za razlago kombinirane nomenklature in besedilo k oznaki KN 9503, 9503 60 in 9503 60 90.
                  Ker besedilo in ilustracije zgolj dopolnjujejo sestavljanko, tega izdelka ni mogoče uvrstiti pod tarifno številko 4901 kot tiskano knjigo ali tarifno številko 4903 kot otroško slikanico.
                  Bistven značaj daje izdelku sestavljanka, zato se uvršča pod tarifno številko 9503.
               
            
                  A.
               
               
                  
                     
               
            
         (1)  Fotografija je zgolj informativne narave.